ประกาศกรมทะเบียนการค้าประกาศกรมทะเบียนการค้าเรื่องหลักเกณฑ์ วิธีการ และเงื่อนไขในการจัดส่งเอกสารเกี่ยวกับการเสนอขายหุ้นหรือหุ้นกู้ต่อประชาชนของผู้เริ่มจัดตั้งบริษัทมหาชนจำกัดและบริษัทมหาชนจำกัดต่อนายทะเบียนฉบับที่๒ (พ.ศ. ๒๕๔๓)---------- อาศัยอำนาจตามความในมาตรา๒๕ และมาตรา ๑๔๕ แห่พระราชบัญญัติบริษัทมหาชนจำกัด พ.ศ. ๒๕๓๕ อธิบดีกรมทะเบียนการค้ากำหนดหลักเกณฑ์ วิธีการ และเงื่อนไขในการจัดส่งเอกสารเกี่ยวกับการเสนอขายหุ้นหรือหุ้นกู้ต่อประชาชนของผู้เริ่มจัดตั้งบริษัทมหาชนจำกัด และบริษัทมหาชนจำกัด ต่อนายทะเบียนไว้ ดังต่อไปนี้ ข้อ๑ ประกาศนี้เรียกว่า"ประกาศกรมทะเบียนการค้า เรื่อง หลักเกณฑ์ วิธีการและเงื่อนไขในการจัดส่งเอกสารเกี่ยวกับการเสนอขายหุ้นหรือหุ้นกู้ต่อประชาชนของผู้เริ่มจัดตั้งบริษัทมหาชนจำกัด และบริษัทมหาชนจำกัดต่อนายทะเบียน ฉบับที่๒ (พ.ศ. ๒๕๔๓)" ข้อ๒ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป ข้อ๓ ให้ยกเลิกประกาศกรมทะเบียนการค้าเรื่อง หลักเกณฑ์ วิธีการ และเงื่อนไขในการจัดส่งเอกสารเกี่ยวกับการเสนอขายหุ้นหรือหุ้นกู้ต่อประชาชนของผู้เริ่มจัดตั้งบริษัทมหาชนจำกัด และบริษัทมหาชนจำกัดต่อนายทะเบียน ลงวันที่ ๑๑พฤศจิกายน ๒๕๔๒ ข้อ๔ ในการเสนอขายหุ้น หุ้นกู้หรือหุ้นกู้แปลงสภาพ ต่อประชาชนหรือบุคคลใดๆ ให้ผู้เริ่มจัดตั้งบริษัทมหาชนจำกัดหรือบริษัทมหาชนจำกัด ส่งเอกสารเกี่ยวกับการเสนอขายหุ้นหุ้นกู้ หรือหุ้นกู้แปลงสภาพต่อประชาชนที่ต้องจัดทำและส่งให้แก่สำนักงานคณะกรรมการ ก.ล.ต.ตามกฎหมายว่าด้วยหลักทรัพย์และตลาดหลักทรัพย์ ดังต่อไปนี้โดยส่งให้แก่นายทะเบียนหนึ่งชุดภายในสิบห้าวันนับแต่วันที่ส่งให้สำนักงานคณะกรรมการ ก.ล.ต. (๑) ผู้เริ่มจัดตั้งบริษัทมหาชนจำกัดที่จะเสนอขายหุ้นที่ออกใหม่ต่อประชาชนให้ส่งแบบรายงานข้อมูลการเสนอขายหุ้นพร้อมทั้งร่างหนังสือชี้ชวนตามแบบที่คณะกรรมการ ก.ล.ต.ประกาศกำหนด (๒)บริษัทมหาชนจำกัดที่จะเสนอขายหุ้นที่ออกใหม่ต่อประชาชนให้ส่งแบบรายงานข้อมูลการเสนอขายหุ้น หุ้นกู้ หรือหุ้นกู้แปลงสภาพแล้วแต่กรณีพร้อมทั้งร่างหนังสือชี้ชวน ตามแบบที่คณะกรรมการ ก.ล.ต. ประกาศกำหนด ข้อ๕ การจัดส่งเอกสารตามข้อ ๔ต่อนายทะเบียน ให้ผู้เริ่มจัดตั้งบริษัทมหาชนจำกัด หรือบริษัทมหาชนจำกัด ปฏิบัติตามหลักเกณฑ์ วิธีการและเงื่อนไข ดังต่อไปนี้ (๑) บริษัทมหาชนจำกัดที่มีสำนักงานแห่งใหญ่ตั้งอยู่ในเขตกรุงเทพมหานครให้ส่งต่อนายทะเบียนบริษัทมหาชนจำกัด ณสำนักบริการข้อมูลธุรกิจกรมทะเบียนการค้า กรณีสำนักงานแห่งใหญ่ตั้งอยู่ในส่วนภูมิภาคให้ส่งต่อนายทะเบียนบริษัทมหาชนจำกัด ณ สำนักงานทะเบียนการค้าจังหวัดในจังหวัดที่สำนักงานแห่งใหญ่ของบริษัทมหาชนจำกัดนั้นตั้งอยู่ (๒)การจัดส่งเอกสารต่อนายทะเบียนจะส่งโดยยื่นต่อนายทะเบียนหรือส่งโดยทางไปรษณีย์ลงทะเบียนถึงนายทะเบียนก็ได้โดยผู้เริ่มจัดตั้งบริษัทมหาชนจำกัดหรือบริษัทมหาชนจำกัด ต้องจัดทำหนังสือนำส่งเอกสารตามตัวอย่างแนบท้ายประกาศนี้ด้วย (๓)ในกรณีที่ได้มีการจัดส่งเอกสารต่อนายทะเบียนแล้ว ผู้เริ่มจัดตั้งบริษัทมหาชนจำกัดหรือบริษัทมหาชนจำกัดได้ทำการแก้ไขเพิ่มเติมข้อความในเอกสารที่ได้ยื่นไว้ต่อสำนักงานคณะกรรมการ ก.ล.ต.หรือได้ส่งเอกสารหลักฐานต่อสำนักงานคณะกรรมการ ก.ล.ต. เพิ่มเติมให้ผู้เริ่มจัดตั้งบริษัทมหาชนจำกัดหรือบริษัทมหาชนจำกัดนั้นแจ้งข้อมูลการแก้ไข หรือส่งเอกสารหลักฐานดังกล่าวต่อนายทะเบียนภายในสิบห้าวันนับแต่วันที่ได้แก้ไขหรือส่งเอกสารหลักฐานต่อสำนักงานคณะกรรมการ ก.ล.ต. แล้วแต่กรณี (๔) เอกสารตามข้อ ๔ ที่ส่งต่อนายทะเบียนผู้เริ่มจัดตั้งบริษัทมหาชนจำกัดหรือบริษัทมหาชนจำกัด จะจัดทำเป็นคู่ฉบับหรือสำเนาภาพถ่ายจากเอกสารต้นฉบับก็ได้ ประกาศณ วันที่ ๒๘ มิถุนายน พ.ศ. ๒๕๔๓ ไพบูลย์แสงรี รองอธิบดีรักษาราชการแทน อธิบดีกรมทะเบียนการค้า[ดูข้อมูลจากภาพกฎหมาย][รก.๒๕๔๓/พ๗๓ง/๔/๒๕ กรกฎาคม ๒๕๔๓] อัมพิกา/แก้ไข ๓๐/๕/๒๕๔๕ B+A